Yrjö Laakkonen

Yrjö Ilmari Laakkonen (5. tammikuuta 1943 Joensuu – 5. elokuuta 2023 JoensuuKuolinilmoitus. Helsingin Sanomat 13.8.2023, s. B 28.) oli pohjoiskarjalainen liikemies ja hyväntekijä. Hän asui Joensuussa. Hän loi uransa autokauppiaana, kirjapainoyhtiön omistajana ja kiinteistösijoittajana yhdessä veljensä Reino Laakkosen (1932–2005) kanssa. Myös kolmas veli Erkki Laakkonen on ollut mukana perheyritystoiminnassa.

 Ura 

Laakkonen kävi keskikoulun ja kauppaopiston.

Laakkonen aloitti uran yrittäjänä, kun hän osallistui isänsä Tauno Laakkosen perustaman metsäyhtiön ja autoliikkeen toimintaan vuonna 1963. Yrjö Laakkonen aloitti Veljekset Laakkosen toimitusjohtajana vuonna 1966. Samana vuonna hänen veljensä Erkki ja Reino Laakkonen ostivat Karjalan Kirjapaino Oy:n, jonka nimi on nykyään PunaMusta Media Oyj. Yhtiöt kasvoivat huomattavasti Laakkosten aikana. 

1980-luvun puolivälissä Laakkonen sai yhdeksän kuukauden ehdottoman vankeustuomion, koska veljekset eivät olleet ilmoittaneet verottajalle talletusten korkotuottotietoja vuosilta 1970–1977. Hän kärsi puolet rangaistuksesta.

Laakkosen suvun yhtiöt, Joensuun Autokaluston seuraajat, Autotalo Laakkonen ja Veljekset Laakkonen, toimivat eri puolilla Suomea 17 paikkakunnalla. 

Laakkonen oli Suomen toiseksi suurin metsänomistaja vuonna 2017. 

Laakkonen omisti Kytäjän kartanon Hyvinkäällä. Hän osti kartanon vuonna 1994. Kytäjän kartanon päärakennus oli päätynyt niin huonoon kuntoon, ettei sitä voitu kunnostaa. Päärakennus ei ollut suojelun alainen. Laakkonen päätti purkaa kartanon päärakennuksen. Laakkonen myi kartanon metsät, mutta kartano keskittyi maatalous- ja matkailutoimintaan. Laakkonen perusti ja omisti Kytäjä Golfin.

Vuoden 2005 verotilastojen mukaan Yrjö Laakkonen oli Pohjois-Karjalan rikkain henkilö. Verohallinnon säännöillä laskien hänen omaisuutensa oli 23,8 miljoonaa euroa. Suomen rikkaimpien tilastossa hän oli sijoilla 50–100.Vuoden 2005 verotilastot

Laakkonen tunnettiin suorapuheisuudestaan. Vuonna 2016 hän totesi, että tulevaisuudessa Suomessa kannattaa vain apteekkitoiminta ja alkoholin myynti. Muu yritystoiminta lakkaa olemasta, koska se ei ole kannattavaa. 

Hän vastusti Sipilän hallituksen aktiivimallia.

Laakkosen viimeisiä suurhankkeita oli Savonlinnan Oravin Puistoniemen kehittäminen matkailualueeksi. Oraviin rakennettiin huviloita. Hankkeen alkuperäisenä tarkoituksena oli edistää turismia Saimaalle ja saada Savonlinna Euroopan kulttuuripääkaupungiksi.

Kauppahuone Laakkosen autojen vähittäismyyntitoiminta kasvoi Suomen suurimpien autotalojen joukkoon. Laakkoset myivät autoliiketoiminnan ruotsalaiselle Hedin Mobility Groupille vuonna 2022. Tuolloin autoliiketoiminnan liikevaihto oli yli 600 miljoonaa euroa. Laakkosella oli 21 autotaloa 15 kaupungissa. Laakkonen toi maahan muun muassa BMW-autoja. Autotalo edusti 30 automerkkiä.

Laakkosta kuvailtiin Joensuun kaupungin vaikutusvaltaisemmaksi henkilöksi. Laakkonen vaikutti yritystoiminnalla kaupungin kehitykseen.

Laakkonen osti Princess 72 MY -jahdin 2,5 miljoonalla eurolla Englannin Southamptonista vuonna 2012. Jahti tunnetaan nimellä Star of Saimaa. 

Laakkonen oli valtakunnallisesti tunnettu ja merkittävä taloushenkilö. Laakkosta on kuvailtu reheväksi ja humoristiseksi kansanmieheksi, joka oli sosiaalinen, tuttavallinen ja vieraanvarainen.

Laakkonen lahjoitti 300 000 euroa Itä-Suomen yliopistolle vuonna 2018. Lahjoitus annettiin oikeustieteellisen tiedekunnan hyvinvointioikeuden ja lainsäädännön tutkimukseen. Lahjoituksen myötä perustettiin Yrjö Laakkonen professuuri. Laakkonen lahjoitti varoja myös Pohjois-Karjalan sotaveteraanipiiri ry:lle.

Hän harrasti karhumetsästystä. Metsästysmatkat ulottuivat Venäjälle asti.

Hän asui Joensuun keskustassa apteekkari Olsonin rakennuttamassa kulttuurihistoriallisesti arvokkaassa talossa osoitteessa Malmikatu 1.

54 vuoden ajan hän äänesti kokoomusta ja vuoden 2015 eduskuntavaaleissa hän tuki keskustaa.

Laakkosen liikanimet olivat "Itä-Suomen kuningas" ja "Pohjois-Karjalan patriarkka".

 Perhe 
Yrjö Laakkonen oli kahdesti naimisissa, hänellä oli yhteensä viisi lasta, joista vanhimmat Jyrki Laakkonen (1966–2016) ja Reetta Laakkonen ovat olleet omistajina Laakkosten yhtiöissä.

 Yrjö Laakkosen omistuksia ja luottamustehtäviä 
 Pohjois-Karjalan Kirjapaino Oyj:n (mm. Karjalainen Oy, PunaMusta Oy, Paperityö Oy) hallituksen jäsen.Pohjois-Karjalan Kirjapaino Oyj:n pörssitiedote 20.3.2009
 Kauppahuone Laakkonen Oy:n (mm. Veljekset Laakkonen Oy ja Autotalo Laakkonen Oy) hallituksen puheenjohtaja.
 Pohjois-Karjalan Arvopaperi Oy:n (kiinteistösijoitusyhtiö, muun muassa Iso Myy) hallituksen puheenjohtaja.
 Kytäjän kartanon (Hyvinkää) omistaja.

 Kunnianosoitukset 

 kehyksetön|55x55px Valkoisen Ruusun ritarikunnan komentaja (Suomi, 2013)
 Suomen Yrittäjien timanttiristi (2003)
 Valtakunnallinen yrittäjäpalkinto (1995)

 Lähteet 

 Aiheesta muualla 

Yrjö Laakkosen muistokirjoitus Helsingin Sanomissa

Luokka:Suomalaiset liikemiehet
Luokka:Vuonna 1943 syntyneet
Luokka:Vuonna 2023 kuolleet
Luokka:Suomalaiset elinkeinoelämän vaikuttajat
Luokka:Suomalaiset yritysjohtajat
Luokka:Suomalaiset yrittäjät